FOTO'S: Karlien se ooievaarstee | SARIE
FOTO: Picture Perfect, Instagram	10 November 2013
FOTO’S: Karlien se ooievaarstee	deur SARIE.com-span
Karlien van Jaarsveld se ooievaarstee was die naweek, en dit lyk of die tweeling se name nou bekend is. Aktrise Angelique Gerber het dié foto’s op haar Instagram-blad gedeel. Die onderskrifte van die foto’s noem die tweeling: #eliah en #daniel. Karlien het nog nie amptelik die name op haar Twitterblad bevestig nie. oor “sports” – Toortsie, Kameel en Bokbaaivygie se blog
Januarie 29, 2015 Januarie 29, 2015 ~ Toortsie
Scapydo het die opdrag gegee dat ons oor sport of sports moes skryf. Ek lees in my kop “sport en ontspanning” en maak my skamele bydrae tot die onderwerp, sport. Toe ek weer kyk, sien ek daar staan ook “sports” en ek wonder of ek nie beter hiermee sou vaar nie.
Rondomtaliedraai skryf toe as kommentaar sy wag nog vir die sports.
Baie jare gelede, my broer het nog geleef en op die plaas gewoon, het ons een aand daar gaan braai. Ons was Jonk, en Sterk, en Vol Lewe, en ja, die voggies het seker ook maar sy deel gedoen. 🙂
Dié broer van my was ‘n bok vir sports. Als was snaaks, in alles het hy ook iets snaaks gesien.
Hy het ‘n voertuig (monster) gehad, ongelukkig kan ek nie onthou watse soort voertuig nie, maar dit was so ‘n groot, lomp bakkierige ding. Dié voertuig het nie meer ‘n kajuit gehad nie, dit was ‘n “sports-model”, sy uitlaatpyp was ook duidelik nie meer daar nie. Hy het die ding omskep om in die veld in te gaan. Dit het ook nie ligte gehad nie.
Dit was seker so half 12 of selfs later, toe besluit boeta om vir manlief sy “ombouing” te gaan wys. Daar aangekom, móét dit getoets word. Hul besluit om vir nefie te gaan hello sê, so 2 km verder. Daar aangekom, het hulle nóg ‘n hele ent gaan ry, omtrent die hele gemeenskap daar is ge”roer”…
Daardie tyd van die aand is alles mos maar snaaks. Ons wat by die huis gebly het, het hulle al die pad gehoor… die verskriklike geraas wat die monster maak, met die baie harde, baie duidelike gesels van die twee opgewonde manne, hoorbaar nog bo die geraas van die voertuig., selfs al was hulle 6 km van die huis af. 🙂
Die volgende oggend kom daar ‘n “rekening” per faks aan vanaf nefie se vrou, vir al die ontsteltenis en oproer wat hulle veroorsaak het. Daar was skade aan die roostuin, die arme werkers se partie is omver gewerp, want hulle het net die geraas gehoor, maar nie geweet wat en waar dit is nie (daar was nie ligte nie), skok, rusverstoring en als wat ‘n mens aan kan dink, ‘n hele folio vol.
Ag wat, hy het toe op ‘n depositostrokie ‘n “tjek” uitgeskryf vir die volle bedrag, dit teruggefaks en die “monster” gevat en gaan koffie drink by nefie…
Posted in Lawwighede; Tong-innie-kies,Plaaslewe en Landbousake
‹ PreviousBeurtkrag!? Wat eet ons?
Next ›‘n etery op naweek
7 thoughts on “oor “sports””
Januarie 29, 2015 om 11:37 vm
Hehehe – glo goed daar was ‘n deurmekaarspul. En like ook die ‘rekening’. Sê jou: hoe meer dae hoe meer …. sports.
Januarie 29, 2015 om 12:09 nm
Januarie 29, 2015 om 4:40 nm
Jonkwees en daardie avontuurlus wat daarmee saamgaan is darem die lekkerste lekker. Ouderdom en sedigheid is nou maar eenmaal nie so interessant nie!!!
Januarie 29, 2015 om 7:46 nm
hehehehe wens mens kan al die rekeninge so betaal
Januarie 29, 2015 om 8:11 nm
Sjoe ek kan sommer die petalje hoor want mens kan hul nie juis sien sonder ligte nie. As hul so iets vandag sou doen het hul die hele verkeersafdeling, polisie en gemeenskap op hulle. Dankie vir die lekker sports bydrae!
Januarie 29, 2015 om 9:46 nm
Ek dink daar waar hy gewoon het, kan so iets nog sonder moeilikheid gebeur. 🙂
Januarie 30, 2015 om 10:02 vm
Ja dis ook maar goed so. Hier is ook sulke ouens wat in middel v d nag hul gemaakte motors uittoets.
369,183 ste persoon wat hier inloer! Baie dankie en welkom! Hoop jy loer weer in.